钦定古今图书集成/方舆汇编/边裔典/第090卷 > 《博物志》 > 后汉
## 钦定古今图书集成/方舆汇编/边裔典/第090卷 > 《博物志》 > 后汉

### 世祖建武五年冬十二月交趾牧邓让率七郡太守遣使奉贡

按：《后汉书世祖本纪》云云。

〈注〉交趾郡，今交州县也。南滨大海。《舆地志》云：“其夷足大指开拆，两足并立，指则相交。”阯与趾同，古字通。应劭《汉官仪》曰：“始开北方，遂交于南，为子孙基阯也。”七郡谓南海、苍梧、郁林、合浦、交趾、九真、日南，并属交州。

按《南蛮传》，《礼记》称南方曰蛮，雕题交趾。其俗男女同
川而浴，故曰交趾。其西有啖人国，生首子辄解而食
之，谓之宜弟。味旨则以遗其君，君喜而赏其父，取妻
美则让其兄，今乌浒人是也。

〈注〉万震《南州异物志》曰：“乌浒，地名也。在广州之南，交州之北。恒出道间，伺候行旅，辄出击之，利得人食之，不贪其财货，并以其肉为肴葅。又取其髑髅，破之以饮酒。以人掌趾为珍异，以食长老。”

建武　年，复置《交趾》等郡。

按《后汉书世祖本纪》，不载。按《南蛮传》：“光武中兴，锡
光为交趾，任延守九真，于是教其耕稼，制为冠履，初
设媒娉，始知姻娶，建立学校，导之礼义。”

按《郡国志》，“交州刺史部，郡七，县五十六。”

南海郡武帝置。雒阳南七千一百里。七城，户七万一
千四百七十七，口二十五万二百八十二。

番禺　《山海经》注：“桂林八树在贲禺东。” 郭璞云：“今番禺。”

博罗　有罗浮山。自会稽浮往博罗山，故置《博罗县》。

中宿　龙川　、四会　、揭阳。

增城　有劳领山

苍梧郡武帝置。雒阳南六千四百一十里。十一城，户
十一万一千三百九十五，口四十六万六千九百七
十五。

广信　《汉官》曰：刺史治。去雒阳九千里。

谢沐　，高要　，封阳　，临贺　，端溪　。冯乘，富川　，荔浦。

《猛陵　地道记》曰：“龙山，合水所出。”

鄣平　永平十四年置

郁林郡秦桂林郡，武帝更名。雒阳南六千五百里。十
一城。

布山　安广　，阿林　广郁　，中溜　桂林，潭中　临尘　《定周　》，《增食　领方》。

合浦郡武帝置。雒阳南九千一百九十一里。五城，户
二万三千一百二十一，口八万六千六百一十七。

合浦

徐闻　《交州记》曰：“出大吴公皮，以冠鼓。”

高凉　建安二十五年，孙权立高梁郡。

临元　朱厓

《交趾郡》，武帝置，即安阳王国。《雒阳》南万一千里。十二
城。

龙编　《交州记》曰：“县西带江，有仙山数百里，有三湖，有注、沅二水。”

羸。　《地道记》曰：“南越侯织在此。”定安　《交州记》曰：“越人铸铜为船，在江，潮退时见苟漏。”　《交州记》曰：“有潜水牛上岸共斗，角软还复出。”

麊泠　曲阳　，北带　稽徐　，西于　朱䳒封谿　，建安十九年置。《交州记》：“有堤防龙门，水深百寻，大鱼登此门化成龙，不得过，曝鳃点额，血流此水，恒如丹池。有秦潜江，出呕山，分为九十九流，三百馀里，共会于一口。”

《望海　》建武十九年置。

九真郡武帝置。雒阳南万一千五百八十里。五城，户
四万六千五百一十三，口二十万九千八百九十四。

胥浦

居风　，《交州记》曰：“有山出金牛，往往夜见，光曜十里。山有风门，常有风。”

《咸》《懽　》无功　，无编。

日南郡秦象郡，武帝更名。雒阳南万三千四百里。五
城，户万八千二百六十三，口十万六百七十六。

西卷

朱吾　《交州记》曰：“其民依海际居，不食米，止资鱼。” 卢容　《交州记》曰：“有采金浦。”

《象林　》今之林邑国。

《北景　博物记》曰：“日南出野女，群行不见夫，其状皛且白，裸袒，无衣襦。”〈按：置郡无年可考，而《志》间载于一二县，不便分析，故缺之。〉

建武十二年。九真徼外蛮夷张游。率种人内属
按《后汉书世祖本纪》云云。　按《南蛮传》。建武十二年。
九真徼外蛮里张游。率种人内属。封为归汉里君。
建武十三年九月。日南徼外蛮夷。献白雉白兔。
按《后汉书世祖本纪》云云。

“建武十六年春二月，交趾女子征侧反，略有城邑。
按《后汉书世祖本纪》”云云。　按《南蛮传》：“十六年，交趾
女子征侧及其妹征贰反攻郡。征侧者，麊泠县雒将
之女也，嫁为朱䳒人诗索妻，甚雄勇，交趾太守苏定
以法绳之，侧忿故反。于是九真、日南、合浦蛮里皆应
之，凡略六十五城，自立为王。交趾刺史及诸太守仅
得自”守。光武乃诏长沙、合浦、交趾，具车船，修道桥，通
障谿，储粮谷。

建武十八年夏四月，遣伏波将军马援率楼船将军
段志等，击《交趾》贼《征侧》等。

按《后汉书世祖本纪》云云。　按《南蛮传》，十八年，“遣伏
波将军马援、楼船将军段志，发长沙、桂阳、零陵、苍梧
兵万馀人讨之。”按《马援本传》，“交趾女子征侧及女
弟征贰反，攻没其郡，九真、日南、合浦蛮夷皆应之，寇
略岭外六十馀城，侧自立为王。于是玺书拜援伏波
将军，以扶乐侯刘隆为副，督楼船将军段志等南击
交趾。”军至合浦，而志病卒。诏援并将其兵，遂缘海而
进，随山刊道千馀里。十八年春，军至浪泊上，与贼战，
破之，斩首数千级，降者万馀人。援追征侧等至禁谿，
数败之，贼遂散走。

建武十九年夏四月，马援破交趾，斩《征侧》等，因击破
九真贼都阳等，降之。

按《后汉书世祖本纪》云云。　按《南蛮传》，“十九年夏四
月，援破交趾，斩征侧、征贰等，馀皆降散。进击九真贼
都阳等，破降之，徙其渠帅三百馀口于零陵，于是岭
表悉平。”按《马援本传》：“十九年正月，斩征侧、征贰，传
首洛阳，封援为新息侯，食邑三千户。援将楼船大小
二千馀艘，战士二万馀人击九真贼。征侧馀党都阳
等自”无功至居风，斩获五千馀人，峤南悉平。援奏言：
“西于县户有三万二千，远界去庭千馀里，请分为封
溪、望海二县。”许之。援所过辄为郡县，治城郭，穿渠灌
溉，以利其民。条奏越律与汉律駮者十馀事，与越人
申明旧制，以约束之。自后骆越奉行马将军故事。
按《晋书·地理志》，马援平定交部，始调立城郭，置井邑。
按《广东通志》，“建武十六年，女子征侧反，马援讨平之，
立铜柱为界。”〈按反在十六年讨在十八年平在十九年通志统言之耳〉

### 章帝元和元年春正月日南徼外蛮夷献生犀白雉按后汉书章帝本纪云云按南蛮传章帝元和元

年，日南徼外蛮夷究不事人，邑豪献生犀、白雉。

### 和帝永元十二年夏四月日南象林蛮夷反郡兵讨平之

按《后汉书和帝本纪》云云。按《南蛮传》，“和帝永元十
二年夏四月，日南象林蛮夷二千馀人，寇掠百姓，燔
烧官寺，郡县发兵讨击，斩其渠帅，馀众乃降。于是置
象林将兵长史，以防其患。”

永元十四年。五月丁未。初置象林将兵长史官
按《后汉书和帝本纪》云云。

〈注〉阚骃《十三州志》曰：“将兵长史居在日南郡，又有将兵司马，去雒阳九千六百三十里。”

### 安帝永初元年五月九真徼外夜郎蛮夷举土内属按后汉书安帝本纪云云按南蛮传永初元年九

真徼外夜郎蛮夷举土内属，开境千八百四十里。

### 元初三年春正月苍梧郁林合浦蛮夷反叛二月遣侍御史任逴督州郡兵讨之三月赦苍梧郁林合浦南海吏人为贼所迫者冬十一月苍梧郁林合浦蛮

《夷降》。

按《后汉书。安帝本纪》云云。按《南蛮传》：“元初二年，苍
梧蛮夷反叛。明年遂招诱郁林、合浦蛮汉数千人，攻
苍梧郡。邓太后遣侍御史任逴奉诏赦之，贼皆降散。”

### 延光元年秋八月辛卯九真言黄龙见无功冬十二月九真徼外蛮夷贡献内属

按《后汉书安帝本纪》云云。按《南蛮传》。“延光元年。九
真徼外蛮贡献内属。”

延光二年夏六月。“《九真言》嘉禾生。”

按：《后汉书安帝本纪》云云。

延光三年夏五月，日南徼外蛮夷内属。秋七月，《日南
徼》外蛮豪帅诣阙贡献。

按《后汉书。安帝本纪》云云。按《南蛮传》：“日南徼外蛮
复来内属。”

====顺帝永建六年冬十二月日南徼外叶调国掸国遣使贡献====按《后汉书顺帝本纪》云云。按《南蛮传》。“顺帝永建六
年。日南徼外叶调王便。遣使贡献。帝赐调便金印紫
绶。”

按《东观记》：“叶调国王遣使师会诣阙贡献，以师会为
汉归义叶调邑君，赐其君紫绶，及掸国王雍田亦赐
金印紫绶。”

### 永和元年冬十二月象林蛮夷叛

按：《后汉书顺帝本纪》云云。

永和二年夏五月，日南蛮叛，攻郡府。秋九月，交趾二
郡兵反。

按《后汉书。顺帝本纪》云云。按《南蛮传》，“永和二年，日
南象林徼外蛮夷区怜等数千人攻象林县，烧城寺，
杀长吏。交趾刺史樊演发交趾、九真二郡兵万馀人
救之，兵士惮远役，遂反攻其府。二郡虽击破反者，而
贼势转盛。会侍御史贾昌使在日南，即与州郡并力
讨之，不利，遂为所攻围，岁馀而兵谷不继，帝以为忧。”
永和三年夏六月，九真太守祝良、交趾刺史张乔慰
诱日南叛蛮降之。

按《后汉书顺帝本纪》云云。按《南蛮传》：贾昌为叛蛮
所围，岁馀兵谷不继，帝以为忧。三年，召公卿百官及
四府掾属问其方略，皆议遣大将发荆、扬、兖、豫四万
人赴之。大将军从事中郎李固驳曰：“若荆、扬无事，发
之可也。今二州盗贼盘结不散，武陵、南郡蛮夷未辑，
长沙、桂阳数被征发，如复扰动，必更生患，其不可一
也。又兖、豫之人，卒被征发，远赴万里，无有还期，诏书
迫促，必致叛亡，其不可二也。南州水土温暑，加有瘴
气，致死亡者十必四五，其不可三也。远涉万里，士卒
疲劳，比至岭南，不复堪斗，其不可四也。军行三十里
为程，而去日南九千馀里，三百日乃到。计人禀五升，
用米六十万斛，不计将吏驴马之食，但”负甲自致，费
便若此，其不可五也。设军到所在，死亡必众，既不足
御敌，当复更发，此为刻割心腹，以补四支，其不可六
也。九真、日南相去千里，发其吏民，犹尚不堪，何况乃
苦四州之卒以赴万里之艰哉！其不可七也。前中郎
将尹就讨益州叛羌，益州谚曰：“虏来尚可，尹来杀我。”
后就征还，以兵付刺史“张乔，乔因其将吏，旬月之间，
破殄寇虏，此发将无益之效，州郡可任之验也。宜更
选有勇略仁惠任将帅者，以为刺史、太守，悉使共住
交趾。今日南兵单无糓，守既不足，战又不能，可一切
徙其吏民，北依交趾，事静之后，乃令归本。还募蛮夷，
使自相攻，转输金帛，以为其资。有能反间致头首者，
许以封侯列土之赏。故并州刺史长沙祝良，性多勇
决；又南阳张乔，前在益州，有破虏之功，皆可任用。昔
太宗就加魏尚为云中守，哀帝即拜龚舍为太山太
守，宜即拜良等便道之官。”四府悉从。固议即拜祝良
为九真太守，张乔为交趾刺史。乔至，开示慰诱，并皆
降散。良到九真，单车入贼中，设方略，昭以威信，降者
数万人，皆为良筑起府寺，由是岭外复平。

### 建康元年冬十月日南蛮夷攻烧城邑交趾刺史夏方招诱降之

按《后汉书顺帝本纪》不载。按《冲帝本纪》云云。按
《南蛮传》，“建康元年，日南蛮夷千馀人复攻烧县邑，遂
扇动九真，与相连结。交趾刺史九江夏方开恩招诱，
贼皆降服。时梁太后临朝，美方之功，迁为桂阳太守。”

### 桓帝永寿三年夏四月九真蛮夷叛太守儿式讨之战殁遣九真都尉魏朗击破之后屯据日南

按《后汉书桓帝本纪》云云。按《南蛮传》：“桓帝永寿三
年，居风令贪暴无度，县人朱达等及蛮夷相聚，攻杀
县令，众至四五千人，进攻九真，九真太守儿式战死。
诏赐钱六十万，拜子二人为郎，遣九真都尉魏朗讨
破之，斩首二千级。渠帅犹屯据日南，众转彊盛。”

### 延熹三年冬十一月日南蛮贼率众诣郡降

按《后汉书。桓帝本纪》云云。按《南蛮传》，“延熹三年，诏
复拜夏方为交趾刺史。方威惠素著，日南宿贼闻之，
二万馀人相率诣方降。”

延熹五年夏四月，长沙贼起，寇桂阳、苍梧。五月，长沙、
零陵贼起，攻桂阳、苍梧、南海、交趾，遣御史中丞盛修
督州郡讨之，不克。

按：《后汉书桓帝本纪》云云。

### 灵帝建宁三年秋九月郁林乌浒民相率内属

按《后汉书。灵帝本纪》云云。按《南蛮传》，“灵帝建宁三
年，郁林太守谷永以恩信招降乌浒人十馀万内属，
皆受冠带，开置七县。”

### 熹平二年冬十二月日南徼外国重译贡献

按《后汉书灵帝本纪》云云。按《南蛮传》同。

### 光和元年春正月合浦交趾乌浒蛮叛招引九真日南民攻没郡县

按《后汉书灵帝本纪》云云。按《南蛮传》同。

光和四年夏四月，交趾刺史朱㒞讨交趾合浦乌浒
蛮，破之。

按《后汉书灵帝本纪》云云。按《南蛮传》。同光和六年春正月。日南徼外国重译贡献。

按《后汉书灵帝本纪》云云。按《南蛮传》同。

### 中平元年六月交趾屯兵执刺史及合浦太守来达自称柱天将军遣交趾刺史贾琮讨平之

按《后汉书灵帝本纪》云云。

### 献帝建安八年张津为刺史士燮为交趾太守共表立为州乃拜津为交州牧

按《后汉书。献帝本纪》。不载按《晋书地理志》云云。
建安十五年。交州移居番禺。诏以边州使持节郡给
鼓吹。以重城镇。加以九锡六佾之舞。

按《后汉书献帝本纪》。不载按《晋书地理志》云云。

### 后主 年以李恢遥领交州

按《蜀志后主传》不载。按《晋书地理志》。“蜀以李恢为
建宁太守。遥领交州刺史。”